ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሱዳን ምስ ኤርትራ ዘለዋ ዝምድና ክመሓየሽ ከም እትደሊ ገዛኢ ሰልፊ ገሊጹ 29 ሰነ 2018 ምንጪ ስእሊ, Getty Images መግለጺ ስእሊ, ዝምድና ሱዳንን ኤርትራን ካብ መጀመርታ ናይዚ ዓመት ጀሚሩ ሓርፊፉ ይርከብ ኣብ መንጎ ኤርትራን ሱዳንን ዘሎ ታሪኻዊ ርክብ ኣብ ግምት ብምእታው፡ ሱዳን ምስ ኤርትራ ሃናጺ ዝኾነ ዝምድና ክተማዕብል ድሌት ከም ዘለዋ ገዛኢ ሰልፊ ሃገራዊ ጉባኤ ሱዳን ገሊጹ። ምክትል ሓላፊ ሰክረታርያት ጉዳያት ኣፍሪቃ ናይቲ ሰልፊ፡ ዑመር ዓጣ ናብ ኤምባሲ ኤርትራ ኣብ ካርቱም ብምኻድ ምስ ኣምባሳደር ኤርትራ ኢብራሂም ኢድሪስ ድሕሪ ምርኻቡ'ዩ ነቲ መልእኽቲ ኣመሓላሊፉ ኣገልግሎት ዜና ሱዳን ትሪቡን ሓቢሩ። ክልቲኦም ወገናት ንክልተኣዊ ቁጠባዊን ፓለቲካውን ርክባቶም ክምዕብል ከም ዘለዎ ተረዳዲኦም ክብል እቲ ጸብጻብ ይገልጽ። ኣብዚ ቀረባ እዋን ኣብ መንጎ ክልቲአን ሃገራት ዝጸንሐ ዲፕሎማስያዊ ዝምድና እናሓርፈፈ ክመጽእ ከም ዝጸንሐን፡ ሱዳን ምስ ቐጠርን ኢትዮጵያን ተሓባቢራ ኣንጻር ኤርትራ ዝቐንዐ ጸጥታዊ ምንቅስቓሳት ትገብር ኣላ ክትብል ከሲሳታ ነይራ'ያ። ሱዳን እሱራት ፖለቲካ ፈቲሓ ኣብ ዝሓለፈ ጥሪ ሱዳን ምስ ኤርትራ ዘለዋ ዶባት ብምዕጻው ብኣሽሓት ዝቑጸሩ ወታሃደራታ ናብቲ ዶባት ኣንቀሳቒሳ ከምዝነበረት ይዝከር። ዝምድና ክልቲአን ሃገራት ክሕርፍፍ ዝጀመረ ኣብ 2014 ሱዳን ምስ ኢትዮጵያ ዝነበራ ዝምድና እናሓየለ ምኻዱን ወታሃደራዊ ስምምዓት ድሕሪ ምግባራን'ዩ። ፕረዚደንት ሱዳን ዑመር ኣልበሽር ንኤርትራን ኢትዮጵያን ንምትዕራቕ ተደጋጋሚ ፈተነታት ኣካይ ከም ዝነበረ ይንገር። "ናጽነትካ ዝሓለወ ቁጠባዊ ምትሕብባር ክፍጠር ኣለዎ" ቀዳማይ ሚኒስተር ኢትዮጵያ ኣብይ ኣሕመድ ኣብ ስልጣን ድሕሪ ምምጽኡ፡ ንብይን ኮምሽን ዶብ ኤርትራን ኢትዮጵያን ብዘይ ቅደመኩነት ተቐቢሉ ከተግብሮ ድሕሪ ምውሳኑ፡ ካብ ኤርትራ ኣወንታዊ ግብረ መልሲ ረኺቡ'ዩ። ፕረዚደንት ኢሳይያስ ኣፈወርቂ ኣብ መዓልቲ ሰማእታት ኤርትራ ኣብ ዘስመዖ መደረ፡ መንግስቱ ጉጅለ ልኡኽ ናብ ኣዲስ ኣበባ ከበግስ ምዃኑ ድሕሪ ምግላጹ፡ ብ26 ሰነ ብሚኒስተር ጉዳያት ወጻኢ ኣቶ ዑስማን ሳልሕን ሓላፊ ፓለቲካዊ ጉዳያት ህግደፍ ኣቶ የማነ ገብረኣብን ዝተመርሐ ላዕለዋይ ልኡኽ ኣብ ኣዲስ ኣበባ ምስ ቀዳማይ ሚኒስተር ኣብይን ላዕለዎት ሰበ ስልጣን መንግስቲ ኢትዮጵያን ብምርኻብ "በሪ ሰላም ተኸፊቱልና ኣሎ" ክብል ኣበሲሩ። ሱዳን ብዓሰርተታት ኣሽሓት ዝቑጸሩ ኤርትራውያን ስደተኛታት ኣዕቊባ ዘላ ጎረቤት ሃገር'ያ። ኣብ 1994 ክልቲአን ሃገራት ዲፕሎማስያዊ ዝምድና በቲኸን ከም ዝነበራን ናይ ሓድሕደን ተቓወምቲ ጉጅለታት ኣብ ምድጋፍ በጺሐን ነይረን'የን። ተዛማዲ ትሕዝቶ "ናጽነትካ ዝሓለወ ቁጠባዊ ምትሕብባር ክፍጠር ኣለዎ" ዶክተር ተስፋማርያም ጎረባብቲ ሃገራት ኤርትራን ሱዳንን ኣብቲ ዞባ ድሕሪ ዝተፈጠረ ፖለቲካዊ ለዉጢ ነንሕድሕደን ካብ ምክሳስ ሰጊረን፡ ሱዳን ምስ ኤርትራ ዘራኽባ ዶብ ክሳብ ምዕፃዉ ዝበጽሑ ዉሳነታት ወሲዳ ኣላ። እዚ ኣብ ዕዳጋታት ኤርትራ ጽልዋ ከሕድር ከምዝጀመረ ሙሁር ስነ ቑጠባ ይዛረብ።17 ጉንቦት 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
